text: [{"text_idx": "#000011", "text": "Exit F\u00f8royar vi\u0301sti a\u0301, at st\u00f8rsta ors\u00f8kin til, at fo\u0301lk flyta u\u0301r F\u00f8royum, er, at tey fara uttanlands i\u0301 u\u0301tbu\u0301gvingar\u00f8rindum. No\u0301gv av hesum fo\u0301lkunum venja seg vi\u00f0 li\u0301vi\u00f0 uttanlands, m\u00f8ta kanska si\u0301num maka har og vera ti\u0301 hangandi og koma ikki aftur. Ti\u0301 ma\u0301 fyrsta stigi\u00f0 vera at \u00f8kja um u\u0301tbu\u0301gvingarm\u00f8guleikarnar i\u0301 F\u00f8royum, so f\u00e6rri fa\u0301a ors\u00f8k til at fara."}, {"text_idx": "#000016", "text": "Ta\u00f0 er synd at siga, at no\u0301gv arbei\u00f0spla\u0301ss finnast heldur a\u0301 teim flestu av hesum \u00f8kjunum i\u0301 F\u00f8royum. Allarminst a\u0301 bygd. Onkur roynir kanska at stovna egi\u00f0 virksemi i\u0301 F\u00f8royum innan hesi \u00f8ki, men kundagrundarlagi\u00f0 er li\u0301ti\u00f0, umframt at ymiskar a\u00f0rar for\u00f0ingar eru (sum eg vendi eg aftur til), so ta\u00f0 er torf\u00f8rt at fa\u0301a l\u00f8nandi virksemi upp at standa i\u0301 F\u00f8royum a\u0301 sli\u0301kum \u00f8kjum."}, {"text_idx": "#000021", "text": "Ju\u0301, men ikki bara. N\u00f8kur grundleggjandi vi\u00f0urskifti, sum eru ney\u00f0ugar fyritreytir fyri, at i\u0301verksetan a\u0301 hesum \u00f8kjum skal kunna l\u00f8na seg i\u0301 F\u00f8royum, mugu vera i\u0301 lagi."}, {"text_idx": "#000022", "text": "T.d. mugu no\u0301gv fleiri fo\u0301lk mentalt flyta seg fra\u0301 bara at hugsa um F\u00f8royar sum eitt vei\u00f0u- og i\u0301dna\u00f0arsamfelag, har vit n\u00e6stan bara liva av ra\u0301v\u00f8ru- og framlei\u00f0slui\u0301dna\u00f0, til eisini at hugsa um F\u00f8royar sum eitt vitanar- og t\u00e6nastusamfelag. No\u0301gv fleiri f\u00f8royingar eru noyddir at si\u0301ggja og vi\u00f0urkenna vir\u00f0ini \u2013 eisini vinnuligu vir\u00f0ini \u2013 i\u0301 t.d. gransking, ny\u0301skapan og innovasjo\u0301n, kreativari v\u00f8rumenning, \u201cstorytelling\u201d, mentanarupplivingum og t\u00e6nastum av alskyns slag."}, {"text_idx": "#000026", "text": "Fer\u00f0a-, upplivingar- og t\u00e6nastuvinna uppl\u00f8gd\nTa\u00f0 valdast so no\u0301gv anna\u00f0 eisini, sum ma\u0301 sp\u00e6la saman. Hyggja vit at, hvussu stendur til vi\u00f0 vinnum i\u0301 F\u00f8royum, sum kundu veri\u00f0 avtakarar av teim omanfyrinevndu fo\u0301lkunum, mugu vit sta\u00f0festa, at har ma\u0301 okkurt gerast."}, {"text_idx": "#000027", "text": "T.d. eru no\u0301gv st\u00f8rv i\u0301 fer\u00f0a-, upplivingar- og t\u00e6nastuvinnum, sum appellera til no\u0301gv av teimum, sum i\u0301 l\u00f8tuni \u201cleka\u201d u\u0301r F\u00f8royum \u2013 og kanska serliga til kvinnur. Her er vert at nevna, at i\u0301 I\u0301slandi er fer\u00f0avinnan fra\u0301 i\u0301 a\u0301r farin at geva meira pengar til landi\u00f0 enn i\u0301slendska fiskivinnan. Ta\u00f0 ber til hja\u0301 teimum, so sja\u0301lvandi ber ta\u00f0 eisini til her. Hugsa um \u00f8ll tey ny\u0301ggju arbei\u00f0spla\u0301ssini, i\u00f0 kunnu koma burturu\u0301r ti\u0301, um i\u0301l\u00f8gur ver\u00f0a gj\u00f8rdar i\u0301 fer\u00f0a-, upplivingar- og t\u00e6nastuvinnur."}, {"text_idx": "#000029", "text": "Nei, ti\u0301verri. Sum er, f\u00e6r \u00f8giliga li\u0301ti\u00f0 anna\u00f0 virksemi \u2013 enn bara ta\u00f0, sum hevur vi\u00f0 fisk og aling at gera \u2013 undirt\u00f8ku fra\u0301 i\u0301leggjarum og i\u0301leggjaragrunnum, og ti\u0301 hevur i\u0301verksetan a\u0301 \u00f8\u00f0rum \u00f8kjum sera trong kor. Sera spell, at fleiri ikki si\u0301ggja allar teir m\u00f8guleikar, f\u00f8royska samfelagi\u00f0 missir a\u0301 henda ha\u0301tt."}, {"text_idx": "#000030", "text": "Hvat kunnu politikkarar og i\u0301leggjarar gera?\nPolitikkarar kundu gj\u00f8rt no\u0301gv meira fyri at lati\u00f0 fleiri vinnuligar dyr upp. Teir kundu stimbra\u00f0 i\u0301verksetan no\u0301gv meira innan \u00f8\u00f0rvi\u0301si vinnur, sum hava anna\u00f0 enn bara i\u0301t\u00f8kiligar fiskav\u00f8rur sum v\u00f8rur."}, {"text_idx": "#000032", "text": "Harumframt hava bankar og i\u0301leggjarar eisini sto\u0301ra a\u0301virkan a\u0301, hvat fyri virksemi f\u00e6r s\u00f8mdir i\u0301 F\u00f8royum, og hvussu arbei\u00f0smarkna\u00f0urin ti\u0301 kemur at si\u0301ggja u\u0301t."}, {"text_idx": "#000033", "text": "Sum er, er sera torf\u00f8rt at fa\u0301a la\u0301n t.d. til fer\u00f0avinnuverk\u00e6tlanir \u2013 ti\u0301verri serliga a\u0301 bygd og ringast a\u0301 u\u0301toyggj, har ta\u00f0 er mest t\u00f8rvur a\u0301 ti\u0301. Ta\u00f0 paradoksala er, at ta\u00f0 kanska ju\u0301st er har, sum fer\u00f0avinnum\u00f8guleikarnir eru mest spennandi og innt\u00f8kum\u00f8guleikarnir ti\u0301 sannli\u0301kir. Ta\u00f0 ber til a\u00f0rasta\u00f0ni at fa\u0301a sli\u0301kt virksemi at bera seg i\u0301 u\u0301tja\u00f0arasamfel\u00f8gum, sum hava a\u0301 lei\u00f0 somu avbjo\u0301\u00f0ingar sum okkara. So hvi\u0301 tora bankar og i\u0301leggjarar i\u0301 F\u00f8royum ikki at tru\u0301gva uppa\u0301 ta\u00f0 her?"}, {"text_idx": "#000034", "text": "Ju\u0301, ein av allarst\u00f8rstu vi\u00f0virkandi ors\u00f8kunum er helst, at so leingi, sum ta\u00f0 er so lutfalsliga dy\u0301rt at flyta fo\u0301lk og farm millum F\u00f8royar og umheimin, ver\u00f0ur sera torf\u00f8rt at fa\u0301a fleiri fo\u0301lk til F\u00f8roya og harvi\u00f0 skapa no\u0301g sto\u0301rt kundagrundarlag fyri \u00f8ktum virksemi i\u0301 landinum."}, {"text_idx": "#000035", "text": "Bankar og i\u0301leggjarar tora ti\u0301 neyvan at gera fleiri i\u0301l\u00f8gur i\u0301 virksemi innan t.d. fer\u00f0a-, upplivingar- og t\u00e6nastuvinnu, ti\u0301 tey vita, at so leingi ta\u00f0 er lutfalsliga no\u0301gv dy\u0301rari at fer\u00f0ast til og u\u0301r F\u00f8royum, enn a\u00f0rasta\u00f0ni, so halda no\u0301gv potentiel fer\u00f0afo\u0301lk og handilssambond seg burtur og fara heldur til kappingarneytarnar, har ta\u00f0 er bi\u0301ligari at bru\u0301ka si\u0301nar pengar."}, {"text_idx": "#000036", "text": "Kostna\u00f0armikli flutningurin er kappingaravlagandi fyri f\u00f8royskt vinnuli\u0301v. Kappingarneytar inni a\u0301 evropeiska meginlandinum sleppa no\u0301gv bi\u0301ligari \u2013 b\u00e6\u00f0i ta\u0301 tey skulu flyta si\u0301nar v\u00f8rur ella sja\u0301lvi skulu fer\u00f0ast kring um i\u0301 heiminum a\u0301 handilsfer\u00f0um, umframt at ta\u00f0 er no\u0301gv bi\u0301ligari hja\u0301 kundunum at fer\u00f0ast til teirra \u2013 eisini ho\u0301ast tey skulu fer\u00f0ast yvir st\u00f8rri fjarst\u00f8\u00f0ur \u2013 enn ta\u00f0 t.d. er hja\u0301 kundum at fer\u00f0ast til F\u00f8roya. F\u00f8royingar ver\u00f0a fra\u0301valdir sum \u201cbusiness partners\u201d av ju\u0301st somu a\u0301vum. Og hetta leggur uttan iva try\u0301st a\u0301 kostna\u00f0arst\u00f8\u00f0i\u00f0 sum heild. Dy\u0301rur flutningur skapar sotatt eina risa for\u00f0ing fyri no\u0301gvum vinnuligum virksemi, sum kundi trivist her a\u0301 klettunum, um umst\u00f8\u00f0urnar vo\u0301ru \u00f8\u00f0rvi\u0301si."}, {"text_idx": "#000040", "text": "Okkurt ma\u0301 ti\u0301 gerast vi\u00f0 for\u00f0ingarnar fyri \u00f8ktari samfer\u00f0slu millum okkum og umheimin. Um kundagrundarlagi\u00f0 eisini skal \u00f8kjast i\u0301 F\u00f8royum hja\u0301 \u00f8\u00f0rum virksemi enn fiski- og alivinnu, ma\u0301 atgongdin til F\u00f8roya og u\u0301t i\u0301 heim gerast no\u0301gv l\u00e6ttari, smidligari og bi\u0301ligari. \u201cMotorvegirnir\u201d millum F\u00f8royar og umheimin mugu og skulu heilt einfalt brei\u00f0kast! Onganti\u0301\u00f0 no\u0301g skjo\u0301tt."}, {"text_idx": "#000041", "text": "F\u00f8royar eru allar, sum t\u00e6r eru, ein u\u0301tja\u00f0ari, sum tystar eftir smidligari samfer\u00f0slu vi\u00f0 umheimin fyri ikki at doyggja u\u0301t. Hetta er naka\u00f0, sum vit bara i\u0301 felag kunnu gera naka\u00f0 vi\u00f0. Eitt einstakt flogfelag kann ikki fa\u0301a ta\u00f0 at mala runt \u2013 ikki vi\u00f0 nu\u0301verandi kundagrundarlag \u2013 um fer\u00f0ase\u00f0lapri\u0301surin skal ni\u00f0ur. Vit fa\u0301a heldur ikki kappingina, sum f\u00e6r pri\u0301sirnar ni\u00f0ur, ti\u0301 onnur flogfel\u00f8g standa sja\u0301lvandi ikki i\u0301 bi\u0301\u00f0ir\u00f8\u00f0 fyri at sleppa at flu\u0301gva uppa\u0301 F\u00f8royar. Tey halda seg burtur, ti\u0301 tey vita sera v\u00e6l av, at ta\u00f0 ikki kann loysa seg, sum er. T"}, {"text_idx": "#000043", "text": "Vit eru ti\u0301 partu\u0301 noydd til at umhugsa m\u00f8guleikan fyri, um ikki ta\u00f0 var ta\u00f0 vert, at ta\u00f0 almenna bru\u0301kar nakrar av skattakro\u0301nunum til at \u201cbrei\u00f0ka motorvegirnar\u201d til og u\u0301r F\u00f8royum \u2013 tvs. stu\u00f0la samfer\u00f0sluni, eins og samfer\u00f0slan til og u\u0301r u\u0301toyggjunum ver\u00f0ur stu\u00f0la\u00f0, ti\u0301 hon er ein fyritreyt fyri, at fo\u0301lk vilja bu\u0301gva har. Ta\u00f0, sum samfelagi\u00f0 solei\u00f0is missir uppa\u0301 \u201ckarussellina\u201d, kann uttan iva tjenast fleirfalda\u00f0 inn aftur uppa\u0301 \u201cgynguna\u201d."}, {"text_idx": "#000044", "text": "Men um fer\u00f0ase\u00f0larnir ver\u00f0a bi\u0301ligari, fara no\u0301gv fleiri f\u00f8royingar so ikki bara uttanlands at bru\u0301ka si\u0301nar pengar? Ju\u0301, kanska i\u0301 a\u0301vi\u0301san mun, men no\u0301gv fleiri fo\u0301lk fara eisini at koma til F\u00f8roya at bru\u0301ka si\u0301nar pengar her. Og no\u0301gv fleiri fyrit\u00f8kur fara at si\u0301ggja fyrimunin i\u0301 at hava s\u00e6ti her, ta\u0301 dy\u0301rir fer\u00f0ase\u00f0lar ikki longur eru n\u00f8kur for\u00f0ing."}, {"text_idx": "#000045", "text": "Hetta er ein i\u0301l\u00f8ga, sum kann kasta no\u0301gv av s\u00e6r, so ta\u00f0 i\u0301 si\u0301\u00f0sta enda kemur \u00f8llum samfelagnum til go\u0301\u00f0ar kortini. Ju\u0301 betur vit duga at \u201cselja\u201d okkum, ju\u0301 meiri virksemi skapa vit, ju\u0301 fleiri fo\u0301lk ver\u00f0a drigin hendan vegin. Fo\u0301lk fara ikki at kenna seg so avbyrgd, umframt at samfelagi\u00f0 fer at vera no\u0301gv meira fj\u00f8lbroytt og spennandi. Hetta fer at gera ta\u00f0 no\u0301gv meira attraktivt at bu\u0301gva i\u0301 F\u00f8royum."}, {"text_idx": "#000052", "text": "Einf\u00f8ldu og reinu ra\u0301v\u00f8rurnar, vit hava, kunnu gerast eftirspurdar kring allan heim, duga vit at tillaga og markna\u00f0arf\u00f8ra t\u00e6r r\u00e6tt. No\u0301gvar av teimum kunnu kanska ikki ho\u0301pframlei\u00f0ast, men ju\u0301st hetta kann vendast til ein fyrimun, ta\u0301 eftirspurningurin er st\u00f8rri enn u\u0301tbo\u00f0i\u00f0. Til ber kanska at framlei\u00f0a no\u0301g miki\u00f0 til \u201cfeinschmekkararnar\u201d, sum vilja gjalda eyka, eins og vit longu gera i\u0301 alt st\u00f8rri mun."}, {"text_idx": "#000056", "text": "F\u00f8royar hava eitt lutvi\u0301st reint umhv\u00f8rvi \u2013 i\u0301 \u00f8llum f\u00f8rum i\u0301 mun til onnur \u2013 og duga vit no\u0301g v\u00e6l at verja og fara v\u00e6l um umhv\u00f8rvi\u00f0, kunnu vit i\u0301 no\u0301gv st\u00f8rri mun fa\u0301a naka\u00f0 burturu\u0301r ti\u0301, so ta\u00f0 kann gerast ein a\u0301go\u0301\u00f0i, i\u00f0 kastar naka\u00f0 av s\u00e6r."}]